Kart over Irskesjøen. Hamner som handsamar både gods og passasjerar er vist som raude prikkar. Hamner som berre handsamar gods er vist som blå prikkar.
**Irskesjøen** (engelsk *The Irish Sea*, irsk *Muir Éireann* eller *Muir Meann*; skotsk-gælisk *Muir Eireann*; walisisk: *Môr Iwerddon*, manx: *Mooir Vannin*) er eit havområde mellom øya Irland og Storbritannia. Det er forbunde til Atlanterhavet via St George's Channel mellom Republikken Irland og Wales og Cornwall i sør og via North Channel mellom Nord-Irland og Skottland i nordaust. Isle of Man ligg midt i Irskesjøen. Området er svært økonomisk viktig for handel, skipsfart og transport, fiske og kraftproduksjon i form av vindkraft og atomkraft i området. Det har lenge vore snakk om å byggje ein 80 km lang jernbanetunnel frå Storbritannia til Irland. Den årlege trafikken mellom dei to øyane utgjer 12 millionar passasjerar og 17 millionar tonn med varer.

Skipsfart
---------

Hamna i Arklow på kysten av Irskesjøen
Irland har ingen tunnel- eller brusamband til kontinentet. Dermed består store delar av tungtransporten via sjøen. Dei nordirske hamnene handsamar 10 millionar tonn med gods til og frå Storbritannia kvart år, medan hamnene i Republikken Irland handsamar 7,6 millinonar tonn. 

Liverpool handsamar 32 millionar tonn gods og 734 000 passasjerar kvart år.  Hamna Holyhead handsamar det meste av passasjertrafikken frå Dublin og Dún Laoghaire og 3,3 millionar tonn med gods. 

Hamnene i Republikken Irland handsaman 3,6 millionar reisande over Irskesjøen kvart år, om lag 92 % av alle passasjerane over Irskesjøen. Dette talet har derimot fall dei siste år (20% sidan 1999), truleg på grunn av billigare flyreiser. 

Ferjesamband frå Storbritannia til Irland via Irskesjøen inkluderer ruter frå Swansea til Cork; Fishguard og Pembroke til Rosslare; Holyhead til Dún Laoghaire; Holyhead til Dublin; Stranraer til Belfast og Larne; og Cairnryan til Larne. Det er òg samband mellom Liverpool og Belfast via Isle of Man eller direkte frå Birkenhead (Liverpool). Ei av dei største bilferja i verda *«Ulysses»* (1300 bilar og 260 lastebilar) frå Irish Ferries trafikkerer ruta Dublin–Holyhead.

Byar
----

Dei største byane ved Irskesjøen er: 

| Rangering | By | Grevskap | Region/Provins | Folketal | Land |
| --- | --- | --- | --- | --- | --- |
| 1 | Dublin | County Dublin | Leinster | 505 739 | Irland Republikken Irland |
| 2 | Liverpool | Merseyside | North West | 447 500 |  England |
| 3 | Belfast | County Antrim/Down | Ulster | 276 459 | Nord-Irland Nord-Irland |
| 4 | Blackpool | Lancashire | North West | 142 900 |  England |
| 5 | Dun Laoghaire | Dun Laoghaire-Rathdown | Leinster | 126 614 | Irland Republikken Irland |
| 6 | Southport | Merseyside | North West | 99 456 |  England |
| 7 | Birkenhead | Merseyside | North West | 83 729 |  England |
| 8 | Bangor | County Down | Ulster | 76 851 | Nord-Irland Nord-Irland |
| 9 | Barrow-in-Furness | Cumbria | North West | 71 980 |  England |
| 10 | Wallasey | Merseyside | North West | 58 710 |  England |
| 11 | Morecambe | Lancashire | North West | 45 000 |  England |
| 12 | Lytham St Annes | Lancashire | North West | 41 330 |  England |
| 13 | Rhyl | Denbighshire | Clwyd  Wales | 35 000 | Wales Wales |
| 14 | Thornton-Cleveleys | Lancashire | North West | 31 157 |  England |
| 15 | Colwyn Bay | Conwy | Clwyd  Wales | 30 265 | Wales Wales |
| 16 | Fleetwood | Lancashire | North West | 28 000 |  England |
| 17 | Carrickfergus | County Antrim | Ulster | 27 201 | Nord-Irland Nord-Irland |
| 18 | Douglas | Middle | Isle of Man | 26 218 | Isle of Man Isle of Man |
| 19 | Workington | Cumbria | North West | 25 978 |  England |
| 20 | Whitehaven | Cumbria | North West | 25 500 |  England |
| 21 | Llandudno | Conwy | Clwyd  Wales | 20 090 | Wales Wales |

Fotnotar
--------

1. ↑  Hamnestatistikk Arkivert 2005-09-24 ved Wayback Machine. Mersey Docks Website
2. ↑  UK Port Traffic Highlights: 2002, (pdf) Arkivert 2006-11-08 ved Wayback Machine. UK Maritime Statistics, Dept of Transport
3. ↑  Passasjertrafikk via Irskesjøen til Republikken Irland, Central Statistics Office of Ireland
4. ↑   Den største bilferja i verda

Kjelde
------

* *Denne artikkelen er basert på ei omsetjing av artikkelen Irish Sea frå Engelsk Wikipedia .*

Koordinatar: 53°43′N 5°10′W﻿

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* NKC
* GeoNames

 |